[{"text_idx": "#000003", "text": "Arddangosfa \u2018Dwlu ar y Geiriau\u2019"}, {"text_idx": "#000009", "text": "5 Rhodfa Cwmdoncyn yn yr Uplands, Abertawe yw cartref genedigol Dylan Thomas, a gallwch ymweld a\u0302\u2019r ystafell wely lle gwnaeth un o feirdd ac ysgrifenwyr gorau\u2019r 20fed ganrif roi pen ar bapur am y tro cyntaf a mynd yn ei flaen i greu dros hanner o\u2019i holl farddoniaeth."}, {"text_idx": "#000010", "text": "Chwaraeodd y ty\u0302 a\u2019r ardal o\u2019i amgylch ran enfawr wrth lunio arddull ac allbwn Dylan Thomas. Ganed ef yn ystafell wely blaen y ty\u0302 ym 1914 a pharhaodd i fyw yn Rhif 5 nes iddo symud i Lundain ym 1934. Mae\u2019r ty\u0302\u2019n agored ar gyfer teithiau tywys gan ei wneud yn atyniad unigryw i ymwelwyr."}, {"text_idx": "#000011", "text": "Prynodd Cyngor Abertawe dir ger cronfa ddw\u0302r Cwmdoncyn er mwyn creu parc a agorodd ym 1874. Yn y 1950au, cafodd y gronfa ddw\u0302r ei llenwi a\u0302 rwbel a\u2019i thirlunio i greu ardal chwarae i blant. Gan mai dyma oedd y parc agosaf at gartref plentyndod Dylan Thomas, treuliodd y darpar awdur lawer o amser yn chwarae yno. Mae so\u0302n am y parc yn aml yn y darllediadau radio \u2018Return Journey\u2019 a \u2018Reminiscences of Childhood\u2019 ac, yn fwy enwog, y gerdd \u2018The Hunchback in the Park\u2019. Ar o\u0302l gwaith adfer helaeth gwerth \u00a31.39 miliwn, ail-agorodd y parc yn 2013 mewn pryd i ddathlu canmlwyddiant geni Dylan Thomas yn 2014."}, {"text_idx": "#000012", "text": "Dafliad carreg o fan geni Dylan Thomas yn 5 Rhodfa Cwmdoncyn, mae Uplands Tavern. Roedd Dylan yn mynychu\u2019r Uplands Hotel (fel y\u2019i gelwid) yn aml yn y 1930au. Dilynodd awdur gwych arall, Kingsley Amis, darlithydd ym Mhrifysgol Abertawe, o\u0302l troed Dylan yn y 1950au fel ymwelydd rheolaidd. Mae \u2018Cwtsh\u2019 Dylan Thomas yn parhau i fod yn nodwedd yn y dafarn, sy\u2019n cynnwys bar canolog, byrddau pool, llwyfan ar gyfer cerddoriaeth fyw ac ardal eistedd yn yr awyr agored."}, {"text_idx": "#000016", "text": "Ym mis Chwefror 1941, bomiwyd Abertawe yn wael gan y Luftwaffe yn y \u2018Blitz Tair Noson\u2019. Un o\u2019r nifer o\u2019r strydoedd a ddioddefodd waethaf yn Abertawe oedd Stryd y Castell; dinistriwyd y rhesi o siopau gan gynnwys Caffi Kardomah. Ar o\u0302l y bomio, daeth Dylan Thomas yn o\u0302l i ymweld ag Abertawe. Soniodd am y difrod yn ei ddrama radio, \u2018Return Journey\u2019. Yn y ddrama, mae\u2019n disgrifio\u2019r caffi fel \u201cRazed to the snow\u201d."}, {"text_idx": "#000017", "text": "Ail-agorodd Caffi Kardomah ar o\u0302l y rhyfel mewn lleoliad newydd yn Stryd Portland, ddim yn bell o lle safai\u2019r y Caffi gwreiddiol. Mae\u2019r caffi yn parhau i fod yn fusnes llwyddiannus."}, {"text_idx": "#000020", "text": "Hanner ffordd ar hyd Salubrious Passage mae swyddfa pensaer sy\u2019n cynnwys ceriwb yn hedfan gyda thri llyfr marmor wedi\u2019u hengrafu a\u0302 dyfyniad o \u2018Fern Hill\u2019: \u201cas I was young and easy\u201d."}, {"text_idx": "#000021", "text": "Mae\u2019n farn boblogaidd mai No Sign Wine Bar ar Stryd y Gwynt yw tafarn hynaf Abertawe. Mae\u2019r seleri gwin yn dyddio yn o\u0302l i\u2019r 1400au ac ym 1930 roeddent yn cael eu defnyddio fel Cromgell Win yn stori fer Dylan Thomas, \u2018The Followers\u2019."}, {"text_idx": "#000022", "text": "Munday\u2019s Wine Merchants oedd ei enw yn wreiddiol; daeth yr enw \u201cNo Sign\u201d o\u2019r ddeddfwriaeth trwyddedi. Roedd yn ofyniad cyfreithiol i bob ty\u0302 cyhoeddus a oedd yn gwerthu alcohol gael arwydd adnabyddadwy. Fodd gan bynnag, gan mai bar ac nid ty\u0302 cyhoeddus oedd yr adeilad, nid oedd arwydd wedi cael ei ddyrannu. Cywirwyd hyn, a chyflwynwyd y teitl \u201cNo Sign\u201d i\u2019r Bar yn swyddogol."}, {"text_idx": "#000023", "text": "Roedd y 1930au yn gyfnod aur ar gyfer Dinas Abertawe a chyda cherddorion, ysgrifenwyr ac artistiaid ymhlith ei gwsmeriaid rheolaidd, daeth No Sign yn fan poblogaidd bohemaidd creadigol pwysig. Roedd yn agos at weithle Dylan Thomas yn swyddfeydd y \u2018South Wales Daily Post\u2019; roedd ef a\u2019r \u2018Kardomah Gang\u2019 yn gwsmeriaid rheolaidd yn y bar."}, {"text_idx": "#000025", "text": "Mae tirnod hanesyddol y Bay View ar Heol Ystumllwynarth yn ardal San Helen, Abertawe, yn rhoi darlun o deithio, chwaraeon a hamdden yng nghyfnod Dylan Thomas. Ymhlith rhai o hoff dafarnau Dylan, roedd yn fan gorffwys glan mo\u0302r poblogaidd i deithwyr ar reilffordd enwog Abertawe \u2013 y Mwmbwls. Mae\u2019n hawdd dychmygu Dylan a\u2019i ffrindiau yn mwynhau cwrw a\u2019r olygfa ar eu ffordd i weld ge\u0302m o griced ym Maes Chwarae San Helen neu ar eu ffordd adre."}, {"text_idx": "#000026", "text": "Treuliodd Dylan lawer o oriau yn San Helen yn gwylio Morgannwg a daeth yn ffrindiau da gyda\u2019r sylwebydd criced enwog, John Arlott. Roedd Arlott hefyd yn gynhyrchydd radio, a defnyddiodd Dylan ar gyfer nifer o berfformiadau ar Wasanaeth y Byd y BBC."}, {"text_idx": "#000028", "text": "Roedd Dylan hefyd yn hoff o redeg, a chariodd lun wedi\u2019i dorri o bapur newydd gydag ef nes iddo farw \u2013 llun ohono\u2019n ennill ras filltir Ysgol Ramadeg Abertawe ym Maes Chwarae San Helen pan oedd yn 12 oed."}, {"text_idx": "#000030", "text": "Croeso i Ganolfan Dylan Thomas!\nRydym ar agor ar hyn o bryd rhwng 10am a 4.30pm, o ddydd Mercher i ddydd Sul. Mynediad am ddim.\ni sicrhau mai chi yw\u2019r cyntaf i gael y diweddaraf am yr arddangosfeydd, hwyl i\u2019r teulu dros hanner tymor a mwy!"}, {"text_idx": "#000031", "text": "Croeso i Ganolfan Dylan Thomas!"}, {"text_idx": "#000032", "text": "Rydym ar agor ar hyn o bryd rhwng 10am a 4.30pm, o ddydd Mercher i ddydd Sul. Mynediad am ddim."}]